"Ressona" oferix un nou concert gratuit demà
14 d’agost 2017

Demà, dimarts 15 d’agost, l’escenari de l’Off Romà, situat als peus del Teatre Romà, acollirà, a les 21 hores, el grup Dixie Jumble, dins de la programació del festival Ressona. Dixie Jumble és un grup influenciat pel _swing_, el _jazz_, el _blues_ i la música popular americana clàssica.

  

L'Ajuntament de Sagunt i el col·lectiu de promoció cultural Sagunt Reviu organitzen la iniciativa cultural Ressona que comprén esdeveniments teatrals i musicals complementaris a la programació oficial de Sagunt a Escena. Es tracta d'actuacions gratuïtes que es repartixen entre la pujada al Castell i l'escenari de l’Off  Romà, durant el mes d'agost i fins a la clausura de Sagunt a Escena.

En l'organització de Ressona participen les regidories de Cultura, Turisme, Joventut, Festes i Igualtat de l'Ajuntament de Sagunt, amb la col·laboració de l’Institut Valencià de Cultura i l’Agència Valenciana de Turisme, de la Generalitat Valenciana.​

![](/media/3dwfx0i5/74-cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/ressona-oferix-un-nou-concert-gratuit-dema/ "Facebook")
*   [](http://twitter.com/share?url=https://aytosagunto.es/va/actualitat/ressona-oferix-un-nou-concert-gratuit-dema/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ressona-oferix-un-nou-concert-gratuit-dema/ "Linked In")
*   [](mailto:?body=https://aytosagunto.es/va/actualitat/ressona-oferix-un-nou-concert-gratuit-dema/)